
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 443 
Προδιαγραφές υγείας και υγιεινής όσον αφορά την παραγωγή και τη 
διάθεση στην αγορά των προϊόντων αυγών σε συμμόρφωση προς τις 
οδηγίες 89/437/ΕΟΚ και 89/662/ΕΟΚ (άρθρο 12 παρ. 8 και 13 
παρ. 5) του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 3 και 4 του Ν. 1338/1983 «Εφαρμογή του 
Κοινοτικού δικαίου» (ΦΕΚ 34Α/1983) όπως έχει τροποποιηθεί με το 
άρθρο 6 του Ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής Τράπεζας Επεν¬ 
δύσεων, στο κεφάλαιο της Ευρωπαϊκής Κοινότητος Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (ΦΕΚ 70Α/ 
1984), με το άρθρο 7 του Ν. 1775/1988 (ΦΕΚ ΙΟΙΑ’) και το άρθρο 
65 του Ν. 1892/1990 «για τον εκσυγχρονισμό και την ανάπτυξη και 
άλλες διατάξεις» (ΦΕΚ Α’/ΙΟΙ). 

β) Του άρθρου 20 του Ν. 248/1914 «περί οργανώσεως της Ζωοτε- 
χνικής και Κτηνιατρικής Υπηρεσίας» (ΦΕΚ 110 Α'/1914), όπως το 
άρθρο αυτό έχει προστεθεί με το άρθρο μόνο του Α.Ν. της 23.1.1936 
(ΦΕΚ 47/Α/1936). 

2. Την Οδηγία 89/437 ΕΟΚ του Συμβουλίου της 20ης Ιουνίου 
1989 «σχετικά με τα προβλήματα υγείας και υγιεινής όσον αφορά την 
παραγωγή και τη διάθεση στην αγορά των προϊόντων αυγών» (Ε.Ε. 
αριθ. Ε.212 της 22.7.89 σελ. 87) όπως τροποποιήθηκε από την οδη¬ 
γία 89/662/ΕΟΚ (άρθρα 12 παρ. 8 και 13 παρ. 5) του Συμβουλίου 
της 11ης Δεκεμβρίου 1989 σχετικά με τους κτηνιατρικούς ελέγχους 
που εφαρμόζονται στο ενδοκοινοτικό εμπόριο με προοπτική την υλοποί¬ 
ηση της εσωτερικής αγοράς (Ε.Ε. αριθ. ί.395 της 30.12.89 σελ. 13). 

3. Την υπ’ αριθμ. Υ1491/23.8.91 απόφαση του Πρωθυπουργού 
και του Υπουργού Εθνικής Οικονομίας «Καθορισμός αρμοδιοτήτων των 
Υφυπουργών Εθνικής Οικονομίας» (Β 692). 

4. Την υπ’ αρ. 431/1991 Γνωμοδότηση του Συμβουλίου της Επι¬ 
κράτειας μετά από πρόταση του Υπουργού Γεωργίας και του Υφυπουρ¬ 
γού Εθνικής Οικονομίας, αποφασίζουμε: 

Άρθρο 1 

(Άρθρο 1 της Οδηγίας 89/437/ΕΟΚ) 

1. Με το παρόν διάταγμα καθορίζονται οι προδιαγραφές υγείας και 
υγιεινής όσον αφορά την παραγωγή και τη διάθεση στην αγορά των 
προϊόντων αυγών που προορίζονται τόσο για την άμεση ανθρώπινη κα¬ 
τανάλωση όσο και για την παρασκευή τροφίμων, σε συμμόρφωση προς 
τις πιο πάνω Οδηγίες 89/437/ΕΟΚ και 89/662/ΕΟΚ (άρθρα 12 
παρ. 8 και 13 παρ. 5). 

2. Το παρόν διάταγμα δεν εφαρμόζεται: 


α) στα τελικά προϊόντα τροφίμων που παρασκευάζονται από προϊόντα 
αυγών, όπως καθορίζονται στο άρθρο 2 και τα οποία πληρούν τις διατά¬ 
ξεις του άρθρου 3. 

β) στα προϊόντα αυγών, τα οποία λαμβάνονται σε εργαστήριο, και τα 
οποία, χωρίς να υποστούν επεξεργασία, χρησιμοποιούνται για την πα¬ 
ρασκευή τροφίμων που προορίζονται για άμεση πώληση, χωρίς ενδιά¬ 
μεσο στον καταναλωτή, ή καταναλώνονται επί τόπου, απ’ ευθείας μετά 
την παρασκευή τους. 

Άρθρο 2 

(Άρθρο 2 της Οδηγίας 89/437/ΕΟΚ) 

Ορισμοί 

Για τους σκοπούς του παρόντος διατάγματος, εφαρμόζονται οι ορι¬ 
σμοί που αναφέρονται στο άρθρο 1 παρ. 2 του Κανονισμού (ΕΟΚ) 
2772/75 (Ε.Ε. Ε.282 της 1.11.75 σελ 56). Επιπλέον νοούνται ως: 

1) Προϊόντα αυγών: τα προϊόντα που λαμβάνονται από το αυγό, από 
τα διάφορα συστατικά του στοιχεία ή από τα μείγματά τους, αφού αφαι- 
ρεθεί το κέλυφος και οι μεμβράνες, και που προορίζονται για ανθρώπινη 
κατανάλωση. Μπορούν να συμπληρώνονται εν μέρει με άλλα τρόφιμα ή 
πρόσθετα. Τα προϊόντα αυγών μπορούν να είναι υγρά, συμπυκνωμένα, 
αποξηραμένα, με κρυσταλλική μορφή, κατεψυγμένα, υπερκατεψυγμένα 
ή πηγμένα. 

2) εκμετάλλευση παραγωγής: με την επιφύλαξη των διατάξεων του 
κανονισμού (ΕΟΚ) 2772/75 (Ε.Ε. Ε.282 της 1.11.75 σελ 100), η 
εκμετάλλευση παραγωγής αυγών που προορίζονται για (ανθρώπινη κα¬ 
τανάλωση. 

3) εγκατάσταση: η εγκεκριμένη εγκατάσταση για την παρασκευή 
και/ή την επεξεργασία των προϊόντων αυγών. 

4) ραγισμένα αυγά: τα αυγά των οποίων το κέλυφος έχει υποστεί 
βλάβη, χωρίς λύση συνεχείας και με άθικτη μεμβράνη. 

5) παρτίδα: η ποσότητα προϊόντων αυγών που έχουν πάρασκευασθεί 
υπό τις ίδιες συνθήκες, και ιδίως έχουν υποβληθεί σε επεξεργασία στα 
πλαίσια μιας και μόνης συνεχούς διαδικασίας. 

6) φορτίο: η ποσότητα προϊόντων αυγών που παραδίδονται μαζί στον 
τόπο προορισμού για περαιτέρω μεταποίηση από τη βιομηχανία τροφί¬ 
μων ή που προορίζονται για άμεση ανθρώπινη κατανάλωση. 

7) χώρα αποστολής: η χώρα μας ή άλλο κράτος μέλος ή η τρίτη 
χώρα από όπου τα προϊόντα αυγών αποστέλλονται στη χώρα μας ή σε 
άλλο κράτος μέλος. 

8) χώρα προορισμού: η χώρα μας ή άλλο κράτος μέλος, στο οποίο 
αποστέλλονται τα προϊόντα αυγών από τη χώρα μας ή άλλο κράτος μέ¬ 
λος ή από τρίτη χώρα. 

9) συσκευασία: η τοποθέτηση των προϊόντων αυγών σε περιέκτη 
οιασδήποτε μορφής. 

10) αρμόδια αρχή: η κτηνιατρική υπηρεσία του Υπουργείου Γεωρ- 
γίας. 

11) διάθεση στην αγορά: η εμπορία των προϊόντων αυγών, όπως ορί¬ 
ζεται στο άρθρο 1 σημείο 5 του Κανονισμού (ΕΟΚ) 2772/75. 

Άρθρο 3 

(Άρθρο 3 της Οδηγίας 89/437/ΕΟΚ) 

Η αρμόδια αρχή φροντίζει ώστε να παράγονται ως τρόφιμα ή να χρη¬ 
σιμοποιούνται για την παρασκευή τροφίμων μόνο προϊόντα αυγών που 
ανταποκρίνονται στα ακόλουθα κριτήρια: 

α) έχουν ληφθεί από αυγά κότας, πάπιας, χήνας, γαλοπούλας, φρα¬ 
γκόκοτας ή ορτυκιού, απαγορευμένων των μειγμάτων αυγών διαφόρων 
ειδών. 

β) φέρουν ένδειξη του ποσοστού της περιεκτικότητάς τους σε αυγά, 
εφόσον συμπληρώνονται εν μέρει από άλλα τρόφιμα και, με την προϋπό¬ 
θεση ότι πληρούν τις απαιτήσεις του άρθρου 12, από πρόσθετα. 

γ) έχουν υποστεί επεξεργασία, έχουν παρασκευασθεί σε εγκεκριμένη 
εγκατάσταση σύμφωνα με το άρθρο 6, που ανταποκρίνεται στους όρους 
των κεφαλαίων I και II του παραρτήματος, και ικανοποιούν τις απαιτή¬ 
σεις του παρόντος διατάγματος. 

δ) έχουν παρασκευασθεί υπό όρους υγιεινής, σύμφωνα με τις προδια¬ 
γραφές των κεφαλαίων III και V του παραρτήματος, από αυγά που 
ανταποκρίνονται στους όρους του κεφαλαίου IV του παραρτήματος. 

ε) έχουν υποστεί επεξεργασία με τρόπο ο οποίος έχει εγκριθεί σύμ¬ 
φωνα με την κοινοτική διαδικασία και που τους επιτρέπει να πληρούν 
ιδίως τις προδιαγραφές αναλύσεων που προβλέπονται στο κεφάλαιο VI 
του παραρτήματος. 

Ωστόσο, εφόσον αυτό είναι αναγκαίο για τεχνικούς λόγους παρα¬ 
σκευής ορισμένων τροφίμων που λαμβάνονται από προϊόντα αυγών, η 
αρμόδια αρχή επιτρέπει, βάσει κριτηρίων που θεσπίζονται με την κοινο¬ 
τική διαδικασία, να μην υποβάλλονται σε επεξεργασία ορισμένα προϊό¬ 
ντα αυγών. Στην περίπτωση αυτή, τα προϊόντα αυγών πρέπει να χρησι¬ 
μοποιούνται χωρίς καθυστέρηση στην εγκατάσταση προορισμού για την 
παρασκευή άλλων τροφίμων. 

η) έχουν συσκευασθεί σύμφωνα με το κεφάλαιο VIII του Παραρτήμα¬ 
τος. 

θ) αποθηκεύονται και μεταφέρονται σύμφωνα με τα κεφάλαια IX και 
X του Παραρτήματος. 

ι) φέρουν τη σφραγίδα καταλληλότητας που προβλέπεται στο κεφά¬ 
λαιο XI του παραρτήματος και, όσον αφορά τα προϊόντα που προορίζο¬ 
νται για άμεση ανθρώπινη κατανάλωση, ανταποκρίνονται στις απαιτή¬ 
σεις του άρθρου <11 του Κώδικα Τροφίμων, Ποτών και Αντικειμένων 
Κοινής Χρήσης. 

Άρθρο 4 

(Άρθρο 4 της Οδηγίας 89/437/ΕΟΚ) 

Η οιρμόδια αρχή πρέπει να εξασφαλίζει ότι ο παρασκευαστής προϊό¬ 
ντων αυγών πληροί τις απαιτήσεις του παρόντος διατάγματος και ιδίως 
ότι: 

- λαμβάνονται δείγματα για εργαστηριακή εξέταση για να εξακρι¬ 
βωθεί η τήρηση των προδιαγραφών των εργαστηριακών εξετάσεων που 
προβλέπονται στο κεφάλαιο VI του παραρτήματος, 

- τα προϊόντα αυγών που δεν μπορούν να διατηρηθούν σε θερμοκρα¬ 
σία δωματίου μεταφέρονται ή αποθηκεύονται στις θερμοκρασίες που 
αναφέρονται στα κεφάλαιο IX και X του παραρτήματος. 

- καθορίζεται η περίοδος κατά την διάρκεια της οποίας διατηρούνται 
τα προϊόντα αυγών, 

- τα αποτελέσματα των διαφόρων ελέγχων και δοκιμών καταγράφο¬ 
νται και φυλάσσονται επί δύο έτη, προκειμένου να μπορούν να ελέγχο¬ 
νται, 

- κάθε παρτίδα φέρει μία ένδειξη που επιτρέπει την αναγνώριση της 
ημερομηνίας της επεξεργασίας της. Αυτή η ένδειξη της παρτίδας πρέπει 
να καταγράφεται στο αρχείο επεξεργασίας και στη σφραγίδα καταλλη¬ 
λότητας που προβλέπεται στο κεφάλαιο XI. 

Άρθρο 5 

(Άρθρο 5 της Οδηγίας 89/437/ΕΟΚ) 

1. Η αρμόδια αρχή μεριμνά ώστε να πραγματοποιούνται έλεγχοι για 
την αναζήτηση καταλοίπων ουσιών με φαρμακολογική, ή ορμονική 
δράση, αντιβιοτικών, παρασιτοκτόνων, απορρυπαντικών και άλλων ου¬ 
σιών, βλαβερών ή ικανών να αλλοιώσουν τα οργανοληπτικά χαρακτη¬ 
ριστικά ή να καταστήσουν, ενδεχομένως, την κατανάλωση των προϊό¬ 
ντων αυγών επικίνδυνη ή επιβλαβή για την ανθρώπινη υγεία. 

2. Εάν τα εξεταζόμενα προϊόντα αυγών παρουσιάζουν ίχνη καταλοί¬ 
πων, που υπερβαίνουν τις αποδεκτές ανοχές που καθορίζονται σύμφωνα 
με την παράγραφο 4, πρέπει να μην χρησιμοποιούνται για την ανθρώ¬ 


πινη διατροφή ή να αποκλείονται από διάθεση στην αγορά, τόσο για την 
παρασκευή τροφίμων, όσο και για την άμεση ανθρώπινη κατανάλωση. 

3. Οι εξετάσεις για κατάλοιπα πρέπει να γίνονται σύμφωνα με δοκι¬ 
μασμένες και επιστημονικά αναγνωρισμένες μεθόδους, και ιδίως με τις 
μεθόδους που ορίζονται στην κείμενη κτηνιατρική νομοθεσία, ή σε άλλα 
διεθνή πρότυπα. 

Τα αποτελέσματα των εξετάσεων για κατάλοιπα πρέπει να μπορούν 
να αξιολογούνται με τις μεθόδους αναφοράς που καθορίζονται με την 
κοινοτική διαδικασία. 

Με την ίδια διαδικασία ορίζεται στη χώρα μας τουλάχιστον ένα εργα¬ 
στήριο αναφοράς στο οποίο ανατίθεται η εξέταση των καταλοίπων σε πε¬ 
ρίπτωση εφαρμογής των άρθρων 7 και 8. 

Άρθρο 6 

(Άρθρο 6 της Οδηγίας 89/437/ΕΟΚ) 

1. Η αρμόδια αρχή καταρτίζει κατάλογο των εγκεκριμένων εγκατα¬ 
στάσεων, κάθε μία από τις οποίες φέρει αριθμό έγκρισης. 

Ο κατάλογος αυτός κοινοποιείται στις αρμόδιες αρχές των άλλων 
κρατών μελών και στην Επιτροπή. 

Η αρμόδια αρχή εγκρίνει μία εγκατάσταση μόνον όταν διαπιστώνει 
ότι η εγκατάσταση αυτή ανταποκρίνεται στις διατάξεις του παρόντος 
διατάγματος. 

Η έγκριση αυτή ανακαλείται από την ίδια αρχή, εάν οι όροι της παύ- 
σουν να πληρούνται. Οι αρμόδιες αρχές των άλλων κρατών μελών και η 
Επιτροπή ενημερώνονται για το γεγονός ότι η έγκριση έχει ανακληθεί. 

2. Η επιθεώρηση και ο έλεγχος των εγκαταστάσεων και των κέ¬ 
ντρων συσκευασίας πραγματοποιούνται τακτικά υπό την ευθύνη της αρ¬ 
μόδιας αρχής που πρέπει να έχει ελεύθερη πρόσβαση, ανά πάσα στιγμή, 
σε όλα τα μέρη των εγκαταστάσεων για να εξασφαλίζει την τήρηση των 
διατάξεων του παρόντος. 

Αν με τις επιθεωρήσεις αυτές διαπιστωθεί ότι δεν τηρούνται όλες οι 
απαιτήσεις του παρόντος, η αρμόδια αρχή λαμβάνει τα κατάλληλα μέ¬ 
τρα για την επανόρθωση της κατάστασης. 

Άρθρο 7 

(Άρθρο 7 της Οδηγίας 89/437/ΕΟΚ) 

1. Στο μέτρο που είναι απαραίτητο για την εφαρμογή του παρόντος 
διατάγματος, εμπειρογνώμονες της Επιτροπής μπορούν, σε συνεργασία 
με την αρμόδια αρχή, να πραγματοποιούν επιτόπιους ελέγχους. Μπο¬ 
ρούν δε, ιδίως, να ελέγχουν εάν οι εγκεκριμένες εγκαταστάσεις και τα 
εγκεκριμένα σύμφωνα με το άρθρο 5 παράγραφος 3 του κανονισμού 
(ΕΟΚ) 2772/75 κέντρα συσκευασίας τηρούν πράγματι τις διατάξεις 
του παρόντος διατάγματος. 

Η αρμόδια αρχή παρέχει κάθε αναγκαία συνδρομή στους εμπειρο¬ 
γνώμονες για την εκπλήρωση της αποστολής τους. Η Επιτροπή ενημε¬ 
ρώνει την αρμόδια αρχή σχετικά με το αποτέλεσμα των ελέγχων που 
πραγματοποιούνται. Η αρμόδια αρχή λαμβάνει τα απαραίτητα μέτρα 
για να ληφθούν υπόψη τα αποτελέσματα του ελέγχου αυτού. Εάν δεν λη- 
φθούν τα εν λόγω μέτρα, μπορεί να αποφασισθεί, σύμφωνα με την κοινο¬ 
τική διαδικασία, η αρμόδια αρχή να αναστείλει τη διάθεση στην αγορά 
των προϊόντων αυγών της εγκατάστασης που δεν πληροί πλέον τις δια¬ 
τάξεις του παρόντος διατάγματος. 

2. Πριν από την πραγματοποίηση των ελέγχων που αναφέρονται 
στην παράγραφο 1 και σύμφωνα με την κοινοτική διαδικασία, ορίζονται 
οι γενικές διατάξεις εφαρμογής του παρόντος άρθρου και συντάσσεται 
σύσταση της Επιτροπής η οποία προβλέπει τους κανόνες που πρέπει να 
τηρούνται κατά τον έλεγχο της παραγράφου 1. 

Άρθρο 8 

(Άρθρο 11 της Οδηγίας 89/437/ΕΟΚ) 

1. Οι εθνικοί κανόνες εισαγωγής προϊόντων αυγών από τρίτες χώρες 
εξακολουθούν να ισχύουν και δεν πρέπει να είναι ευνοϊκότεροι από εκεί¬ 
νους που διέπουν τις συναλλαγές μεταξύ της χώρας μας και των άλλων 
κρατών μελών. 

2. Εμπειρονώμονες των κρατών μελών και της Επιτροπής πραγμα¬ 
τοποιούν επιτόπιους ελέγχους. Οι εμπειρονώμονες των κρατών μελών 
στους οποίους ανατίθενται οι έλεγχοι αυτοί διορίζονται από την Επι¬ 
τροπή μετά από πρόταση των κρατών μελών. Οι έλεγχοι αυτοί πραγμα¬ 
τοποιούνται για λογαριασμό της Κοινότητας, που αναλαμβάνει τις αντί¬ 
στοιχες δαπάνες. 

3. Ο κατάλογος των εγκαταστάσεων που ανταποκρίνονται στους 
όρους του παραρτήματος καταρτίζεται σύμφωνα με την κοινοτική διαδι¬ 
κασία. 

4. Το πιστοποιητικό υγιεινής και καταλληλότητας που συνοδεύει τα 
προϊόντα κατά την εισαγωγή τους, καθώς και η μορφή και η φύση του 
σήματος καταλληλότητας των προϊόντων, πρέπει να αντιστοιχούν σε 
υπόδειγμα που καθορίζεται σύμφωνα με την κοινοτική διαδικασία. 

Άρθρο 9 

(Άρθρο 12 της Οδηγίας 89/437/ΕΟΚ) 

Μέχρι να αποφασισθεί σύμφωνα με την κοινοτική διαδικασία ποιά 
από τα πρόσθετα που περιλαμβάνονται στον κατάλογο μπορούν να χρη¬ 
σιμοποιούνται για τα προϊόντα αυγών που ορίζονται στο άρθρο 3 περί¬ 
πτωση α), καθώς και για τις λεπτομέρειες της χρήσης αυτής, ισχύουν οι 
κείμενες κτηνιατρικές διατάξεις. 

Άρθρο 10 

-7" , ■ (Άρθρο 13 παρ. 5 της Οδηγίας -89/662/ΕΟΚ) 

Η κτηνιατρική νομοθεσία σχετικά με τους κτηνιατρικούς ελέγχους 
που εφαρμόζονται στις συναλλαγές μεταξύ της χώρας μας και των άλ¬ 
λων κρατών μελών, με προοπτική την υλοποίηση της εσωτερικής αγο¬ 
ράς, εφαρμόζεται κατά κύριο λόγο όσον αφορά τους ελέγχους στον τόπο 
καταγωγής, τη διοργάνωση και τις συνέπειες των ελέγχων που πρέπει 
να πραγματοποιεί η αρμόδια αρχή της χώρας μας, καθώς και τα λη- 
πτέα μέτρα διασφάλισης. 

Άρθρο 11 
Παραρτήματα 

Κατωτέρω παρατίθεται το Παράρτημα που αποτελεί αναπόσπαστο 
μέρος του παρόντος και έχει ως εξής: 

' ΠΑΡΑΡΤΗΜΑ 
ΚΕΦΑΛΑΙΟ I 

ΓΕΝΙΚΟΙ ΟΡΟΙ ΕΓΚΡΙΣΕΩΣ ΚΑΙ ΕΚΜΕΤΑΛΛΕΤΣΕΩΣ 

Οι εγκαταστάσεις πρέπει να έχουν τουλάχιστον: 

1. Στους χώρους αποθήκευσης των αυγών και παρασκευής ή αποθή¬ 
κευσης των προϊόντων αυγών: 

α) δάπεδο από αδιάβροχα και άσηπτα υλικά, που μπορούν να καθορί¬ 
ζονται και να απολυμαίνονται εύκολα, με επαρκή κλίση, ώστε να διευκο¬ 
λύνεται η εκροή υδάτων, Τα ύδατα αυτά πρέπει να διοχετεύονται προς 
αποχετεύσεις με σχάρες και σιφόνια ώστε να αποφεύγεται η δυσοσμία. 

β) Τοίχους λείους, ανθεκτικούς και αδιάβροχους, με βαφή ανοιχτού 
χρώματος που μπορεί να πλένονται μέχρι ύψους τουλάχιστον δύο μέ¬ 
τρων και τουλάχιστον μέχρι του ύψους της αποθήκευσης στους χώρους 
ψήξης και αποθήκευσης. Οι γωνίες των τοίχων με το δάπεδο πρέπει να 
είναι στρογγυλευμένες ή διαμορφωμένες έτσι ώστε να διευκολύνεται ο 
καθαρισμός. 

γ) Πόρτες από ανθεκτικό υλικό που δεν διαβρώνεται και, εάν είναι 
από ξύλο, επενδυμένες με λείο και αδιάβροχο υλικό και στις δύο πλευρές 
τους. 

δ) Οροφές που καθαρίζονται εύκολα, κατασκευασμένες και τελειωμέ- 
νες έτσι ώστε να εμποδίζεται η συσσώρευση ακαθαρσιών, η δημιουργία 
μούχλας, το ενδεχόμενο ξεφλούδισμα της βαφής και η υγροποίηση των 
υδρατμών. 

ε) Επαρκή εξαερισμό και, ενδεχομένως, αποτελεσματική έξοδο των 
αναθυμιάσεων. 

στ) Επαρκή φωτισμό, φυσικό ή τεχνητό. 

ζ) Όσο το δυνατό πλησιέστερα στους χώρους εργασίας: 

- εξοπλισμό σε επαρκή αριθμό για τον καθαρισμό και την απολύ¬ 
μανση των χεριών καθώς και τον καθαρισμό των εργαλείων με θερμό 
νερό. Ο χειρισμός των κρουνών δεν πρέπει να γίνεται με το χέρι ή τον 
αγκώνα. Για το πλύσιμο των χεριών, οι εγκαταστάσεις αυτές πρέπει να 
είναι εφοδιασμένες με θερμό και ψυχρό τρεχούμενο νερό ή νερό εκ των 
προτέρων αναμεμειγμένο, στην κατάλληλη θερμοκρασία, με υλικά κα¬ 
θαρισμών και απολύμανσης καθώς και με πετσέτες μιας χρήσης. 

- εξοπλισμό για την απολύμανση των εργαλείων. 

2. Επαρκή αριθμό βεστιαρίων, με τοίχους και δάπεδα λεία, στεγανά 
και που μπορούν να πλένονται, με νιπτήρες και αποχωρητήρια με νερό. 


Τα αποχωρητήρια δεν πρέπει να επικοινωνούν απευθείας με τους χώ¬ 
ρους εργασίας. Οι νιπτήρες πρέπει να είναι εφοδιασμένοι με θερμό και 
ψυχρό τρεχούμενο νερό ή νερό εκ των προτέρων αναμεμειγμένο, στην 
κατάλληλη θερμοκρασία, με υλικά καθαρισμού και απολύμανσης των 
χεριών καθώς και με πετσέτες μιας χρήσης. Ο χειρισμός των κρουνών 
'των νιπτήρων δεν πρέπει να γίνεται με το χέρι. Κοντά στα αποχωρητή¬ 
ρια πρέπει να είναι τοποθετημένοι αρκετοί νιπτήρες τέτοιου είδους. 

3. Ειδικό χώρο και κατάλληλα συστήματα για τις εργασίες καθαρι¬ 
σμού και απολύμανσης των περιεκτών και των κινητών και σταθερών 
δεξαμενών. Ωστόσο, ο χώρος και τα συστήματα αυτά δεν είναι υποχρε¬ 
ωτικά όταν ισχύουν διατάξεις που επιτρέπουν τον καθαρισμό και την 
απολύμανση των περιεκτών και δεξαμενών σε άλλα κέντρα. 

4. Εγκαταστάσεις που επιτρέπουν τον εφοδιασμό σε αποκλειστικά 
πόσιμο νερό, κατά την έννοια της υπουργικής απόφασης αριθμ. Α5/ 
288/23.1.86 (Β' 53 και Β' 379/1986). 

Εντούτοις, επιτρέπεται η εγκατάσταση εφοδιασμού με μη πόσιμο 
νερό για την παραγωγή ατμού, για πυροσβεστική χρήση και για την 
ψύξη των ψυκτικών μηχανών, με την προϋπόθεση ότι οι αγωγοί του μη 
πόσιμου νερού αποκλείουν τη χρησιμοποίηση αυτού του νερού για άλ¬ 
λους σκοπούς και δεν παρουσιάζουν κίνδυνο μόλυνσης των προϊόντων 
αυτών. Ο εν λόγω ατμός και το εν λόγω νερό δεν πρέπει να έρχονται σε 
απευθείας επαφή ούτε με τα προϊόντα αυγών ούτε να χρησιμοποιούνται 
για τον καθαρισμό και την απολύμανση των περιεκτών, των εγκατα¬ 
στάσεων ή του εξοπλισμού που έρχεται σε επαφή με τα προϊόντα αυγών. 
Οι σωληνώσεις του μη πόσιμου και του πόσιμου νερού πρέπει να είναι 
χωριστές. 

5. Κατάλληλα συστήματα προστασίας από ανεπιθύμητα ζώα, όπως 
έντομα και τρωκτικά. 

6. Το υλικό, οι σωληνώσεις και τα εργαλεία ή οι επιφάνειες που προο¬ 
ρίζονται να έρχονται σε επαφή με τα προϊόντα αυγών πρέπει να κατα¬ 
σκευάζονται από υλικό λείο, που να μπορεί να πλένεται, να καθαρίζεται 
και να απολυμαίνεται εύκολα, να είναι ανθεκτικό στη διάβρωση και να 
μην απελευθερώνει μέσα στα προϊόντα αυγών ποσότητα ουσιών που θα 
μπορούσε να θέσει σε κίνδυνο την ανθρώπινη υγεία, να αλλοιώσει τη 
σύνθεση των προϊόντων αυγών ή να ασκήσει επιβλαβή επίδραση στις ορ¬ 
γανοληπτικές τους ιδιότητες. 

ΚΕΦΑΛΑΙΟ II 

ΕΙΔΙΚΟΙ ΟΡΟΙ ΓΙΑ ΤΗΝ ΕΓΚΡΙΣΗ ΤΩΝ ΕΓΚΑΤΑΣΤΑΣΕΩΝ 

Εκτός των γενικών όρων του κεφαλαίου I, οι εγκαταστάσεις πρέπει 
να διαθέτουν τουλάχιστον: 

1. Κατάλληλους χώρους, αρκετά μεγάλους για την ξεχωριστή εναπο- 
θήκευση των αυγών και των τελικών προϊόντων αυγών, εφόσον είναι 
αναγκαίο, εξοπλισμένους με ψυκτικά μηχανήματα για να διατηρούνται 
τα προϊόντα αυγών στις κατάλληλες θερμοκρασίες· οι ψυκτικές αποθήκες 
πρέπει να είναι εξοπλισμένες με θερμόμετρο ή τηλεθερμόμετρο καταγρα- 

<ρή«·... ...... . 

2. Σε περίπτωση χρησιμοποίησης βρώμικων αυγών, εγκαταστάσει 
για τον καθαρισμό και την απολύμανση των αυγών- σύμφωνα με τη δια¬ 
δικασία που προβλέπεται στο άρθρο 14, καταρτίζεται κατάλογος των 
προϊόντων με τα οποία επιτρέπεται να γίνεται η απολύμανση αυτή. 

3. α) Ειδικό χώρο με κατάλληλο εξοπλισμό για το σπάσιμο των αυ¬ 
γών, τη συλλογή του περιεχομένου τους και την αφαίρεση των κελύφων 
και των μεμβρανών. 

β) Ξεχωριστό χώρο για εργασίες εκτός των εργασιών που αναφέρο- 
νται στο στοιχείο α). 

Σε περίπτωση παστερίωσης των προϊόντων αυγών, αυτή μπορεί να 
γίνεται στο χώρο του στοιχείου α) όταν η εγκατάσταση διαθέτει κλειστό 
σύστημα παστερίωσης ενώ στις άλλες περιπτώσεις αυτή πρέπει να γίνε¬ 
ται στο χώρο του στοιχείου β). Στη δεύτερη περίπτωση, πρέπει να λαμ- 
βάνονται όλα τα μέτρα ώστε να αποφεύγεται μόλυνση των προϊόντων 
αυγών μετά την παστερίωσή τους. 

4. Κατάλληλο εξοπλισμό για τη μεταφορά του περιεχομένου των αυ¬ 
γών μέσα στην εγκατάσταση. 

5. Στις περιπτώσεις που προβλέπονται από το παρόν διάταγμα εξο¬ 
πλισμός που εγκρίνεται από την αρμόδια αρχή για την επεξεργασία των 
προϊόντων αυγών και που είναι τουλάχιστον εφοδιασμένος με: 

α) Στην περίπτωση παστερίωσης: 

- Σύστημα αυτομάτου ελέγχου της θερμοκρασίας. 

- θερμόμετρο καταγραφής. 

- Σύστημα αυτόματης ασφαλείας που εμποδίζει την ανεπαρκή θέρ¬ 
μανση. 

β) Στην περίπτωση συστήματος συνεχούς παστερίωσης, ο εξοπλισμός 
πρέπει εξάλλου να διαθέτει: 

- Σύστημα κατάλληλης ασφάλειας που εμποδίζει την ανάμειξη των 
παστεριωμένων προϊόντων αυγών με μερικώς παστεριωμένα και 

- Αυτόματο μηχανισμό καταγραφής της ασφάλειας η οποία εμποδίζει.- 
την ανάμειξη αυτή. 

6. Χώρο αποθήκευσης άλλων τροφίμων και προσθέτων. 

7. Σε περίπτωση συσκευασίας σε περιέκτες μιας χρήσης, κατάλληλο 
χώρο και, ενδεχομένως, χώρο ξεχωριστό για την εναποθήκευση των 
περιεκτών αυτών και της πρώτης ύλης που χρειάζεται για την παρα¬ 
σκευή τους. 

8. Εγκαταστάσεις για την άμεση απομάκρυνση και τη χωριστή ενα¬ 
ποθήκευση των άδειων κελύφων, καθώς και των αυγών και των προϊό¬ 
ντων αυγών που δεν είναι κατάλληλα για ανθρώπινη κατανάλωση. 

9. Κατάλληλες εγκαταστάσεις για την υγιεινή συσκευασία των προ¬ 
ϊόντων αυγών. 

10. Η εγκατάσταση πρέπει να διαθέτει κατάλληλο εργαστήριο για τη 
διεξαγωγή των αναλύσεων και των δοκιμών, τηρούμενων των απαιτή¬ 
σεων του παρόντος δ/τος σχετικά με τις πρώτες ύλες και τα προϊόντα' 
αυγών, ειδάλλως, πρέπει να απευθύνεται σε εργαστήριο το οποίο ικανο¬ 
ποιεί τις εν λόγω απαιτήσεις. Στην περίπτωση αυτή η εγκατάσταση ενη¬ 
μερώνει την αρμόδια αρχή. 

11. Ενδεχομένως, κατάλληλες εγκαταστάσεις για το ξεπάγωμα των 
προϊόντων αυγών, τα οποία πρέπει να υποστούν επεξεργασία και περαι- 
ρέρω χειρισμό σε εγκεκριμένη εγκατάσταση. 

12. Ξεχωριστό χώρο για την εναπόθεση προϊόντων καθαρισμού και 
απολύμανσης. 

* ΚΕΦΑΛΑΙΟ III 

ΥΓΙΕΙΝΗ ΓΙΑ ΤΟΥΣ ΧΩΡΟΥΣ, ΤΟΝ ΕΞΟΠΛΙΣΜΟ ΚΑΙ ΤΟ 
ΠΡΟΣΩΠΙΚΟ ΣΤΙΣ ΕΓΚΑΤΑΣΤΑΣΕΙΣ 
• * ■ , 

Απαιτείται απόλυτη καθαριότητα εκ μέρους του προσωπικού, καθώς 
και στους χώρους και τον εξοπλισμό: 

1. Το προσωπικό που επεξεργάζεται ή που χειρίζεται αυγά ή προϊό¬ 
ντα αυγών πρέπει να φέρει καθαρά ενδύματα εργασίας και κάλυμμα κό¬ 
μης, πρέπει επίσης να πλένει και απολυμαίνει πολλές φορές τα χέρια 
κατά τη διάρκειαιτης εργάσιμης ημέρας και κάθε φορά που ξαναρχίζει 
να εργάζεται. 

Απαγορεύεται το κάπνισμα, η κατανάλωση τρομίμων, το φτύσιμο 
και το μάοημα μαστίχας στους χώρους όπου γίνεται χειρισμός και ενα¬ 
ποθήκευση αυγών και προϊόντων αυγών. 

2. Απαγορεύεται η είσοδος ζώων στην εγκατάσταση. Τα τρωκτικά, 
τα έντομα και κάθε παράσιτο πρέπει να εξοντώνονται συστηματικά. 

3. Οι χώροι, ο εξοπλισμός και τα εργαλεία που χρησιμοποιούνται για 
την προετοιμασία των προϊόντων αυγών πρέπει να είναι καθαρά και να 
γίνεται καλή συντήρησή τους. Ο εξοπλισμός και τα εργαλεία πρέπει να 
καθαρίζονται και να απολυμαίνονται προσεκτικά πολλές φορές κάθε ερ¬ 
γάσιμη ημέρα, στο τέλος της ημέρας και πριν επαναχρηαιμοποιηθούν 
εφόσον έχουν ρυπανθεί. Το σύστημα κλειστών αγωγών για τη μεταφορά 
των προϊόντων αυγών πρέπει να είναι εφοδιασμένο με ένα κατάλληλο 
σύστημα καθαρισμού που να εξασφαλίζει τον καθαρισμό και την απολύ¬ 
μανση όλων των μερών. Μετά τον καθαρισμό και την απολύμανση, οι 
αγωγοί ξεπλένανται με πόσιμο νερό. 

4. Οι χώροι, τα εργαλεία και ο εξοπλισμός πρέπει να χρησιμοποιού¬ 
νται μόνο για την επεξεργασία των προϊόντων αυγών, εκτός αν πρόκει¬ 
ται για την επεξεργασία άλλων ειδών διατροφής είτε συγχόνως είτε όχι, 
μετά από άδεια της αρμόδιας αρχής, υπό την προϋπόθεση ότι λαμβάνο- 
νται όλα τα κατάλληλα μέτρα για να αποφευχθεί η μόλυνση ή αλλοίωση 
των προϊόντων που καλύπτει το παρόν διάταγμα. 

5. Η χρησιμοποίηση του πόσιμου νερού επιβάλλεται για όλες τις χρή¬ 
σεις. Εντούτοις, κατ’ εξαίρεση, επιτρέπεται η χρησιμοποίηση μη πόσι¬ 
μου νερού για την παραγωγή ατμού, υπό τον όρο ότι οι σωληνώσεις που 
τοποθετούνται για το σκοπό αυτό δεν επιτρέπουν τη χρησιμοποίηση του 
νερού αυτού για άλλους σκοπούς και δεν παρουσιάζουν κίνδυμο μόλυν¬ 
σης των αυγών και των προϊόντων αυγών. Κατ’ εξαίρεση, μπορεί να 
επιτραπεί η χρησιμοποίηση μη πόσιμου νερού για την ψύξη των ψυκτι¬ 
κών μηχανών. Οι σωληνώσεις για το μη πόσιμο νερό πρέπει να είναι ξε¬ 
χωριστές από τις σωληνώσεις που χρησιμοποιούνται για το πόσιμο 
νερό. 


6. Τα απορρυπαντικά, τα απολυμαντικά και οι παρόμοιες ουσίες πρέ¬ 
πει να χρησιμοποιούνται και να εναποθηκεύονται κατά τρόπο που να 
μην προσβάλλονται ο εξοπλισμός, τα εργαλεία και τα προϊόντα αυγών. 
Μετά τη χρησιμοποίησή τους, εξοπλισμός και εργαλεία πρέπει να ξεπλέ- 
νονται καλά με πόσιμο νερό. 

7. Η επεξεργασία και ο χειρισμός των αυγών και των προϊόντων αυ¬ 
γών πρέπει να απαγορεύονται σε άτομα τα οποία ενδέχεται να τα μολύ¬ 
νουν. 

8. Κάθε άτομο που επεξεργάζεται ή χειρίζεται αυγά ή προϊόντα αυ¬ 
γών πρέπει να καταθέτει ιατρικό πιστοποιητικό με το οποίο να βεβαιώ¬ 
νεται ότι δεν υπάρχει κώλυμα για την τοποθέτησή του στη θέση αυτή. 
Αυτό το ιατρικό πιστοποιητικό πρέπει να ανανεώνεται κάθε έτος, εκτός 
εάν γίνει αποδεκτός, σύμφωνα με την Κοινοτική διαδικασία, άλλος ια¬ 
τρικός έλεγχος του προσωπικού που να παρέχει παρεμφερείς εγγυήσεις. 

ΚΕΦΑΛΑΙΟ IV 

ΠΡΟΔΙΑΓΡΑΦΕΣ ΓΙΑ ΤΑ ΑΥΓΑ ΠΟΥ ΠΡΟΟΡΙΖΟΝΤΑΙ ΓΙΑ 
ΤΗΝ ΠΑΡΑΣΚΕΥΗ ΠΡΟΪΟΝΤΩΝ ΑΥΓΩΝ 

1. Τα αυγά που χρησιμοπούντάι·για την παρασκευή προϊόντων αυ¬ 
γών πρέπει να συσκευάζονται βάσει των διατάξεων του κανονισμού 
(ΕΟΚ) αριθ. 95/69 της Επιτροπής της 17ης Ιανουάριου 1969 περί 
εφαρμογής του κανονισμού (ΕΟΚ) αριθ. 1619/68 περί ορισμένων προ¬ 
διαγραφών εμπορίας που εφαρμόζονται στα αυγά('), όπως τροποποιή¬ 
θηκε τελευταία από τον κανονισμό (ΕΟΚ) αριθ. 3906/86( 2 ). 

2. α) Για την παρασκευή προϊόντων αυγών, μπορούν να χρησιμοποι- 
ηούνται μόνον μη επωασμένα αυγά κατάλληλα για ανθρώπινη κατανά¬ 
λωση· το κέλυφος των αυγών αυτών πρέπει να είναι ακέραιο και να μην 
παρουσιάζει ελαττώματα. 

β) Κατά παρέκκλιση από τη διάταξη που προβλέπεται στο στοιχείο 
α), τα ραγισμένα αυγά μπορούν να χρησιμοποιούνται για την παρα¬ 
σκευή προϊόντων αυτών, εφόσον παραδίδονται κατ’ ευθείαν από τα κέ¬ 
ντρα συσκευασίας ή την εκμετάλλευση παραγωγής σε εγκεκριμένη 
εγκατάσταση, όπου σπάζονται το συντομότερο δυνατό. 

3. Τα αυγά και τα προϊόντα αυγών που είναι ακατάλληλα για ανθρώ¬ 
πινη κατανάλωση πρέπει να απομακρύνονται και να μετουσιώνονται 
κατά τρόπο που να μη μπορούν να ξαναχρησιμοποιηθούν για την (αν¬ 
θρώπινη κατανάλωση. Πρέπει να τοποθετούνται αμέσως στο χώρο που 
προβλέπεται στο κεφάλαιο II σημείο 8. 

ΚΕΦΑΛΑΙΟ V 

ΕΙΔΙΚΕΣ ΠΡΟΔΙΑΓΡΑΦΕΣ ΥΓΙΕΙΝΗΣ ΓΙΑ ΤΗΝ 
ΠΑΡΑΣΚΕΥΗ ΠΡΟΪΟΝΤΩΝ ΑΥΓΩΝ 

Όλες οι εργασίες πρέπει να πραγματοποιούνται κατά τέτοιο τρόπο 
ώστε να αποφεύγονται μολύνσεις στη διάρκεια της παραγωγής, χειρι¬ 
σμού και αποθεματοποίησης των προϊόντων αυγών, ιδίως: 

1. Τα αυγά και τα προϊόντα αυγών που παραδίδονται για ενδεχόμενη 
επεξεργασία σε εγκεκριμένη εγκατάσταση πρέπει να αποθεματοποιού- 
νται αμέσως μετά την παραλαβή τους στους χώρους που προβλέπονται 
στο κεφάλαιο II σημείο 1, μέχρι να μεταποιηθούν. Η θερμοκρασία των 
χώρων αυτών πρέπει να εξασφαλίζει την αποφυγή μολύνσεων. Οι δίσκοι 
των αυγών με το κέλυφος δεν πρέπει να τοποθετούνται κατ’ ευθείαν στο 
δάπεδο. 

2. Τα αυγά ξεπακετάρονται και όταν είναι αναγκαίο πλένονται και 
απολυμαίνονται, σε χώρο χωριστό από το χώρο που σπάζονται. Το 
υλικό συσκευασίας δεν πρέπει να εισέρχεται στο χώρο όπου σπάζονται 
τα αυγά. 

3. Τα αυγά σπάζονται στο χώρο που προβλέπεται στο κεφάλαιο II 
σημείο 3 στοιχείο α). Τα ραγισμένα αυγά, όπως αναφέρονται στο κεφά¬ 
λαιο IV σημείο 2 στοιχείο β), πρέπει να μεταποιούνται χωρίς καθυστέ- 
ρηση. 

4ί Τα βρώμικα αυγά πρέπει να καθαρίζονται πριν από το σπάσιμο. Η 
εργασία αυτή πρέπει να γίνεται σε χώρο άλλον από εκείνον όπου σπάζο¬ 
νται τα αυγά ή όπου γίνεται χειρισμός του εκτεθειμένου περιεχομένου 
του αυγού. Οι εργασίες καθαρισμού πρέπει να γίνονται έτσι ώστε να 
εμποδίζεται η μόλυνση ή αλλοίωση του περιεχομένου του αυγού. Το κέ- 


Ο ΕΕ αριθ. Ε 13 της 18.1.1969, σ. 13. 

(*) ΕΕ αριθ. Ε 364 της 23.12.1986, σ. 20. 

λυφος πρέπει να είναι αρκετάστεγνό τη στιγμή που σπάζεται, για να 
αποφεύγεται το στάξιμο του νερού καθαρισμού στο περιεχόμενο του αυ¬ 
γού. 

5. Ο χειρισμός και η μεταποίηση των άλλων αυγών εκτός από τα 
αυγά ορνίθων, γάλων και φραγκόκοτας πρέπει να γίνεται ξεχωριστά. Ο 
εξοπλισμός πρέπει να καθαρίζεται και να απολυμαίνεται όταν ξαναρχί¬ 
ζουν οι εργασίες μεταποίησης των αυγών ορνίθων, γάλων και φραγκό¬ 
κοτας. 

6. Το σπάσιμο, οποιαδήποτε μέθοδος και αν χρησιμοποιείται, πρέπει 
να γίνεται με τρόπο ώστε να αποφεύγεται, κατά το δυνατό, η μόλυνση 
του περιεχομένου του αυγού. Προς το σκοπό αυτό, απαγορεύεται η φυ- 
γοκέντρηση ή η σύνθλιψη των αυγών για τη λήψη του περιεχομένου 
τους όπως και η φυγοκέντρηση των άδειων κελυφών για τη λήψη υπο¬ 
λοίπων από ασπράδια αυγών. Πρέπει να αποφεύγεται, κατά το δυνατό, 
η παρουσία υπολειμμάτων κελυφών ή μεμβρανών στο προϊόν αυγών, 
που δεν πρέπει να υπερβαίνουν την ποσότητα που αναφέρεται στο Κεφά¬ 
λαιο VI σημείο 2 στοιχείο γ). 

7. Μετά το σπάσιμο, κάθε μέρος του προϊόντος αυγού πρέπει να υπο¬ 
βάλλεται το γρηγορότερο σε επεξεργασία. Η θερμική επεξεργασία συνί- 
σταται σε κατάλληλο συνδυασμό θερμοκρασίας και χρόνου για την απο¬ 
μάκρυνση των παθογόνων μικροοργανισμών που εδεχομένως υπάρχουν 
στο προϊόν αυγών. Κατά την διάρκεια της θερμικής επεξεργασίας, πρέ¬ 
πει να καταγράφονται συνεχώς οι θερμοκρασίες. Οι καταγραφές για 
κάθε φορτίο που υφίσταται επεξεργασία πρέπει να φυλάσσονται επί δύο 
έτη και να είναι στη διάθεση της αρμόδιας αρχής. 

Στην περίπτωση που ένα φορτίο υποστεί ανεπαρκή επεξεργασία, μπο¬ 
ρεί να υποβληθεί και πάλι σε επεξεργασία στην ίδια εγκατάσταση, υπό 
τον όρο ότι η νέα αυτή επεξεργασία θα το καταστήσει κατάλληλο για αν¬ 
θρώπινη κατανάλωση. 

Εφόσον διαπιστωθεί ότι είναι ακατάλληλο προς τούτο, πρέπει να με- 
τουσιώνεται βάσει των διατάξεων του σημείου 3 του Κεφαλαίου IV. 

8. Στην περίπτωση που η επεξεργασία δεν γίνεται αμέσως μετά το 
σπάσιμο, το περιεχόμενο του αυγού πρέπει να εναποθηκεύεται υπό ικα-_ 
νοποιητικούς όρους υγιεινής, είτε σε κατάψυξη, είτε σε θερμοκρασία που 
δεν υπερβαίνει τους 4"Ο, 

Αυτός ο χρόνος εναποθήκευσης σε 4°0, δεν πρέπει να υπερβαίνει τις 
48 ώρες, εκτός των συστατικών από τα οποία πρόκειται να αφαιρεθούν 
τα σάκχαρα. 

9. Εφόσον τούτο επιβάλλεται από ορισμένες διαδικασίες παραγωγής, 
σύμφωνα με την Κοινοιτική διαδικασία και το αργότερο στις 31 Δεκεμ¬ 
βρίου 1991, καθορίζονται οι ιδιαίτερες περιπτώσεις και θεσπίζονται ει¬ 
δικοί όροι σύμφωνα με τους οποίους τα προϊόντα αυγών που προέρχο¬ 
νται από εγκεκριμένη εγκατάσταση μπορούν να υφίστανται επεξεργασία 
σε άλλη εγκεκριμένη εγκατάσταση, εφόσον πληρούνται οι ακόλουθες γε¬ 
νικές προϋποθέσεις: 

α) Μόλις λαμβάνονται, πρέπει είτε να καταψύχονται είτε να ψύχονται 
σε θερμοκρασία που δεν υπερβαίνει τους 4° 0. Στην δεύτερη περίπτωση, 
υποβάλλονται σε επεξεργασία στον τόπο προορισμού μέσα σε 48 ώρες 
μετά το σπάσιμο των αυγών από τα οποία ελήφθησαν, εκτός των συστα¬ 
τικών από τα οποία θα αφαιρεθούν τα σάκχαρα. 

β) Η συσκευασία, ο έλεγχος, η μεταφορά και ο χειρισμός τους πρέπει 
να γίνονται σύμφωνα με τις προδιαγραφές του παρόντος διατάγμα¬ 
τος. 

γ) Πρέπει να φέρουν ετικέτες σύμφωνα με τις προδιαγραφές του κε¬ 
φαλαίου XI η φύση των εμπορευμάτων πρέπει να αναγράφεται ως ακο¬ 
λούθως: «Μη παστεριωμένο προϊόν αυγών - προς επεξεργασία στον 
τόπο προορισμού - ημερομηνία και ώρα σπασίματος». 

10. Οι περαιτέρω εργασίες μετά την επεξεργασία πρέπει να εξασφα¬ 
λίζουν ότι δεν μολύνονται πάλι τα προϊόντα αυγών. Τα υγρά ή συμπυ¬ 
κνωμένα προϊόντα που δεν φέρουν στερεό περίβλημα πρέπει αμέσως ή 
μετά την υποβολή τους στη διαδικασία ζύμωσης είτε να.αποξηραίνονται 
είτε να ψύχονται σε θερμοκρασία που δεν υπερβαίνει τους 4° 0. 

Τα προϊόντα που πρέπει να καταψυχθούν πρέπει να καταψύχονται 
αμέσως μετά την επεξεργασία. 

11. Τα προϊόντα αυγών πρέπει να φυλάσσονται στις θερμοκρασίες 
που απαιτούνται βάσει του παρόντος διατάγματος μέχρι να χρησιμοποι¬ 
ηθούν για την παρασκευή άλλων τροφίμων. 

12. Στις εγκεκριμένες εγκαταστάσεις, η προετοιμασία των προϊό¬ 
ντων αυγών από πρώτες ύλες που δεν είναι κατάλληλες για την παρα¬ 
σκευή τροφίμων απαγορεύεται, ακόμη και για τεχνική χρήση. 


ΚΕΦΑΛΑΙΟ VI 

ΠΡΟΔΙΑΓΡΑΦΕΣ ΑΝΑΛΥΣΕΩΝ 

1. Μικροβιολογικά κριτήρια. 

Τα φορτία προϊόντων αυγών πρέπει να υποβάλλονται, μετά την επε¬ 
ξεργασία, σε δειγμαληπτικούς μικροβιολογικούς ελέγχους στις εγκατα¬ 
στάσεις επεξεργασίας, για να εξασφαλίζεται ότι συμφωνούν με τα ακό¬ 
λουθα κριτήρια: 

α) Σαλμονέλες: απουσία σε 25& ή ιηΐ πρόόντος αυγών. 

β) Άλλα κριτήρια: 

- αερόβια μεσόφυλλα βακτηρίδια: Μ= ΙΟ 5 σε 1§ ή σε Ιιηΐ. 

- εντεροβακτηρίδια: Μ = ΙΟ 2 σε 1§ ή σε ΙγπΙ, 

- σταφυλόκοκκοι: απουσία σε 1β προϊόντος αυγών, 

Μ = η οριακή τιμή για τον αριθμό βακτηριδίων το αποτέλεσμα δεν 
θεωρείται ικανοποιητικό αν ο αριθμός των βακτηριδίων σε μία ή περισ¬ 
σότερες δειγματοληπτικές μονάδες ισούται ή υπερβαίνει το Μ. 

2. Άλλα κριτήρια 

Τα φορτία προϊόντων αυγών πρέπει να υποβάλλονται σε δειγματολη¬ 
πτικούς ελέγχους στις εγκαταστάσεις επεξεργασίας, για να εξασφαλίζε¬ 
ται ότι συμφωνούν με τα ακόουθα κριτήρια: 

α) Η περιεκτικότητα σε βουτυρικό οξύ 3 ΟΗ δεν πρέπει να υπερβαίνει 
τα ίΟ ΐϊΐ§;/1ς{ΐ; ξηράς ύλης αμετάβλητου προϊόντος αυγών. 

β) για την εξασφάλιση της τήρησης των υγειονομικών κανόνων στο 
χειρισμό των αυγών και των προϊόντων αυγών πριν από την επεξεργα¬ 
σία τους, πρέπει να τηρούνται τα ακόλουθα: 

- Το περιεχόμενο σε γαλακτικό οξύ δεν πρέπει να υπερβαίνει τα 
1.000 πι§/λ§ ξηράς ύλης προϊόντος αυγών (τιμή που ισχύει μόνο για 
το προϊόν που δεν έχει υποβληθεί σε επεξεργασία). 

- Το περιεχόμενο σε ηλεκτρικό οξύ δεν πρέπει να υπερβαίνει τα 25 
Γη§/λ§ ξηράς ύλης προϊόντος αυγών. 

Ωστόσο, για τα προϊόντα που έχουν υποστεί ζύμωση, οι τιμές αυτές 
είναι οι προ της ζυμώσεως τιμές.. 

γ) Η ποσότητα των καταλοίπων από κελύφη, μεμβράνες αυγών και 
άλλων καταλοίπων ενδεχομένως στο προϊόν αυγών δεν πρέπει να υπερ¬ 
βαίνει τα 100 πι§/1ς§ προϊόντος αυγών. 

δ) Η ποσότητα των καταλοίπων των ουσιών που αναφέρονται στο άρ¬ 
θρο 5 παράγραφος 1 δεν μπορεί να υπερβαίνει τις ανοχές που θεσπίζο¬ 
νται σύμφωνα με την Κοινοτική διαδικασία. 

3. Πριν από τις 31 Δεκεμβρίου 1991, καθορίζρνταΐ’σύμφωνα με την 
Κοινοτική διαδικασία: 

- οι μέθοδοι ανάλυσης και δοκιμασίας, 

- τα προγράμματα δειγματοληψίας, 

- ο αριθμός των δειγματοληψιών, 

- οι αναλυτικές ανοχές. 

Εν αναμονή των αποφάσεων αυτών, αναγνωρίζεται ως μέθοδος ανα¬ 
φοράς οι διεθνώς αναγνωρισμένες μέθοδοι ανάλυσης και δοκιμασίας. 

ΚΕΦΑΛΑΙΟ VII 

ΥΓΕΙΟΝΟΜΙΚΟΣ ΕΛΕΓΧΟΣ ΚΑΙ ΕΛΕΓΧΟΣ 
ΤΗΣ ΠΑΡΑΓΩΓΗΣ 

1. Οι εγκαταστάσεις υπόκεινται σε έλεγχο που διενεργείται από την 
αρμόδια αρχή. 

Ο έλεγχος της αρμόδιας αρχής περιλαμβάνει κάθε μέτρο επίβλεψης 
που θεωρείται αναγκαίο για να εξασφαλιστεί ότι ο παρασκευαστής προ¬ 
ϊόντων αυγών συμμορφώνεται προς τις απαιτήσεις της παρούσας οδη¬ 
γίας, και ιδίως: 

- τον έλεγχο της προέλευσης των αυγών και του προορισμού των 
προϊόντων αυγών, καθώς και τον έλεγχο του βιβλίου που αναφέρεται 
στο άρθρο 4 τέταρτη περίπτωση, 

- την επιθεώρηση των αυγών που προορίζονται για την παρασκευή 
προϊόντων αυγών, 

- την επιθεώρηση των προϊόντων αυγών κατά την έξοδό τους από την 
εγκατάσταση, 

- τον έλεγχο της κατάστασης καθαριότητας των χώρων, των εγκα¬ 
ταστάσεων και των εργαλείων, καθώς και της υγιεινής του προσωπι¬ 
κού, 

- τη διενέργειά κάθε απαραίτητης δειγματοληψίαςκατά τις εργαστη¬ 
ριακές εξετάσεις, ώστε να εξασφαλισθεί ότι τα αυγά'και τα προϊόντα αυ¬ 
γών τηρούν τις προδιαγραφές του παρόντος διατάγματος. Τα αποτελέ- 

σματα των εξετάσεων αυτών σημειώνονται σε ειδικό βιβλίο και ανακοι¬ 
νώνονται στον παρασκευαστή προϊόντων αυγών. 

2. Μετά από αίτηση της αρμόδιας αρχής, ο παρασκευαστής προϊό¬ 
ντων αυγών αυξάνει τη συχνότητα των εργαστηριακών εξετάσεων που 
αναφέρσνται στο άρθρο 4 πρώτη περίπτωση, εφόσον τούτο θεωρείται 
αναγκαίο για να εξασφαλισθεί η παρασκευή των προϊόντων αυγών 
κάτω από καλές υγειονομικές συνθήκες. 

ΚΕΦΑΛΑΙΟ VIII 

ΣΥΣΚΕΥΑΣΙΑ ΤΩΝ ΠΡΟΪΟΝΤΩΝ ΑΥΓΩΝ 

1. Η συσκευασία των προϊόντων αυγών πρέπει να πραγματοποιείται 
υπό ικανοποιητικές υγειονομικές συνθήκες ώστε να μην μολύνονται τα 
προϊόντα αυγών. 

Οι περιέκτες πρέπει να ανταποκρίνονται σε όλους τους κανόνες υγιει¬ 
νής, ιδίως: 

- να μην δύνανται να αλλοιώνουν τα οργανοληπτικά χαρακτηριστικά 
των προϊόντων αυγών, 

- να μην δύνανται να μεταφέρουν στα προϊόντα αυγών ουσίες επιβλα¬ 
βείς για την ανθρώπινη υγεία. 

- να είναι επαρκούς αντοχής ώστε να εξασφαλίζουν την αποτελεσμα¬ 
τική προστασία των προϊόντων αυγών. 

2.0 χώρος εναποθήκευσης των περιεκτών πρέπει να είναι απαλλαγ¬ 
μένος από σκόνη και παράσιτα· το υλικό περιεκτών μιας χρήσης δεν 
πρέπει να εναποθηκεύεται στο δάπεδο. " 

3. Οι περιέκτες που χρησιμοποιούνται για τα προϊόντα αυγών πρέπει 
να καθαρίζονται πριν το γέμισμα. Οι περιέκτες που πρόκειται να επανα- 
χρησιμοποιηθούν πρέπει να καθαρίζονται, να απολυμαίνονται και να ξε- 
πλένονται πριν το γέμισμα. 

4. Οι περιέκτες πρέπει να μεταφέρονται στους χώρους εργασίας 
κάτω από καλές υγειονομικές συνθήκες και να χρησιμοποιούνται χωρίς 
αδικαιολόγητη καθυστέρηση. 

5. Αμέσως αφού γεμισθούν, οι περιέκτες πρέπει να σφραγίζονται και 
να τοποθετούνται στους χώρους εναποθήκευσης που αναφέροντάι στο 
κεφάλαιο II σημείο 1. 

6. Οι περιέκτες που χρησιμοποιούνται για τα προϊόντα αυγών μπο¬ 
ρούν να χρησιμοποιηθούν για άλλα τρόφιμα, αν χρειαστεί, εφόσον καθα- 
ρισθούν και απολυμανθούν ώστε να μην μολυνθούν τα προϊόντα αυγών. 

7. Οι περιέκτες που πρόκειται να χρησιμοποιηθούν για τη μεταφορά 
προϊόντων αυγών χύμα, πρέπει να πληρούν όλους τους όρους υγιεινής, 
και ιδίως τα ακόλουθα: 

- η εσωτερική τους επιφάνεια και κάθε άλλο σημείο που μπορεί να έρ¬ 
θει σε επαφή με το προϊόν αυγού πρέπει να είναι κατασκευασμένο από 
λείο υλικό που πλένεται, καθαρίζεται και απολυμαίνεται εύκολα, να εί¬ 
ναι ανθεκτικό στη διάβρωση και να μην μεταφέρει στα προϊόντα αυγών 
ουσίες σε ποσότητες που μπορούν να θέσουν σε κίνδυνο την ανθρώπινη 
υγεία, να υποβαθμίσουν τη σύσταση του προϊόντος αυγού ή να αλλοιώ¬ 
σουν, τα οργανοληπτικά χαρακτηριστικά τους, 

- να είναι σχεδιασμένοι έτσι που να μπορεί να αφαιρείται εντελώς το 
προϊόν αυγού* εφόσον φέρουν καπάκι, αυτό πρέπει να αφαιρείται εύκολα, 
να πλένεται, να καθαρίζεται και να απολυμάνεται. 

- πρέπει να πλένονται, να καθαρίζονται, να απολυμαίνονται και να ξε- 
πλένονται αμέσως μετά από κάθε χρήση και πριν ξαναχρηαιμοποιηθούν, 
αν είναι ανάγκη, 

- πρέπει να σφραγίζονται καταλλήλως αφού γεμισθούν και να παρα¬ 
μένουν σφραγισμένοι κατά τη διάρκεια της μεταφοράς μέχρι να χρησι¬ 
μοποιηθούν τα προϊόντα αυγών, 

- να προορίζονται αποκλειστικά για τη μεταφορά προϊόντων αυγών. 

Ωστόσο, με την επιφύλαξη των διατάξεων του παρόντος κεφαλαίου, 

για πρώτη φορά το αργότερο στις 31 Δεκεμβρίου 1990, σύμφωνα με 
την Κοινοτική διαδικασία και εφόσον τούτο δεν έχει δυσμενή επίδραση 
στα προϊόντα αυγών και τα άλλα σχετικά τρόφιμα, καθορίζονται, εάν 
χρειαστεί, οι ειδικοί όροι στους οποίους πρέπει να ανταποκρίνονται οι 
αποδέκτες αυτοί για να χρησιμοποιούνται για τη μεταφορά άλλων τρο¬ 
φίμων, και ιδίως οι όροι που αφορούν: 

- το πλύσιμο, καθάρισμα και απολύμανση πριν από κάθε επαναχρησι- 
μοποίηση, 

- τους όρους μεταφοράς, 

- τις προθεσμίες χρησιμοποίησης. 

Μέχρις ότου αρχίσουν να ισχύουν οι αποφάσεις που προβλέπονται στο 
δεύτερο εδάφιο και το αργότερο στις 31 Δεκεμβρίου 1991: 


- παραμένουν εν ισχύ οι εθνικές ρυθμίσεις που επιτρέπουν τη χρήση 
των αποδεκτών για τη μεταφορά στο εθνικό έδαφος άλλων τροφίμων, 
εκτός των προϊόντων αυγών, καθώς και οι διμερείς συμφωνίες που 
έχουν συνάψει τα κράτη μέλη για το θέμα αυτό, σύμφωνα με τις γενικές 
διατάξεις της συνθήκης. 

- εφόσον η κείμενη κτηνιατρική νομοθεσία παρέχει τη σχετική άδεια, 
επιτρέπεται η είσοδος στη χώρα μας μεταφορών που προέρχονται από 
άλλα κράτη μέλη στα οποία επίσης η άδεια αυτή παρέχεται, 

- εφόσον η κείμενη κτηνιατρική νομοθεσία απαγορεύει στη χώρα μας 
τη μεταφορά άλλων τροφίμων στους αποδέκτες που προβλέπονται για 
τη μεταφορά των προϊόντων αυγών, οι μεταφορές προϊόντων αυγών, 
που προέρχονται από άλλη κράτη μέλη, υποβάλλονται στις ίδιες απαι¬ 
τήσεις. 

ΚΕΦΑΛΑΙΟ IX 
ΕΝΑΠΟΘΗΚΕΥΣΗ 

1. Τα προϊόντα αυγών πρέπει να εναποθηκεύονται εντός των χώρων 
που προβλέπονται στο Κεφάλαιο II σημείο 1. 

2. Τα προϊόντα αυγών για τα οποία ενδείκνυνται ορισμένες θερμο¬ 
κρασίες εναποθήκευσης πρέπει να διατηρούνται στις θερμοκρασίες αυ¬ 
τές. Οι θερμοκρασίες εναποθήκευσης πρέπει να καταγράφονται συνε¬ 
χώς, ο ρυθμός της ψύξης πρέπει να είναι τέτοιος ώστε η θερμοκρασία 
του προϊόντος να φθάνει στο απαιτούμενο επίπεδο το γρηγορότερο δυ¬ 
νατό και οι περιέκτες πρέπει να εναποθηκεύονται με τρόπο ώστε ο αέρας 
να μπορεί να κυκλοφορεί ελεύθερα γύρω από αυτούς. 

3. Κατά την εναποθήκευση, δεν πρέπει να σημειώνεται υπέρβαση 
των εξής θερμοκρασιών: 

- για τα υπερκατεψυγμένα προϊόντα: -18°0 

- για τα κατεψυγμένα προϊόντα: -12°0 

- για τα διατηρημένα με απλή ψύξη προϊόντα: +4°0 

- για τα αφυδατωμένα προϊόντα, εκτός από τα ασπράδια αυγών: 

+ΐ5°ς . . , .. 

ΚΕΦΑΛΑΙΟ X 
ΜΕΤΑΦΟΡΑ 

1. Τα οχήματα και οι περιέκτες που χρησιμοποιούνται για τη μετα¬ 
φορά των προϊόντων αυγών πρέπει να είναι σχεδιασμένα και εξοπλι¬ 
σμένα με τρόπο που να διατηρούνται συνεχώς οι θερμοκρασίες τις οποίες 
απαιτεί το παρόν διάταγμα, καθ’ όλη την διάρκεια της μεταφοράς. 

2. Τα προϊόντα αυγών πρέπει να αποστέλλονται κατά τρόπο ώστε 
κατά την διάρκεια της μεταφοράς, να προστατεύονται επαρκώς από 
ο,τιδήποτε μπορεί να έχει δυσμενή επίδραση. 

3. Κατά τη μεταφορά, πρέπει να τηρούνται οι θερμοκρασίες που προ- 
βλέπονται στο Κεφάλαιο IX σημείο 3. 

ΚΕΦΑΛΑΙΟ XI 

ΣΗΜΑΝΣΗ ΤΩΝ ΠΡΟΪΟΝΤΩΝ ΑΥΓΩΝ 

1. Με την επιφύλαξη των διατάξεων της οδηγίας 79/112/ΕΟΚ, 
κάθε αποστολή προϊόντων αυγών από μία εγκατάσταση πρέπει να φέρει 
ετικέτα με τις ακόλουθες ενδείξεις: 

ι) είτε: 

- στο άνω τμήμα, τα αρχικά της χώρας αποστολής, με κεφαλαία τυ¬ 
πογραφικά στοιχεία, ή ένα από τα ακόλουθα γράμματα: 
Β-0-ΟΚ-ΕΕ-Ε8Ρ-Γ-ΙΚΕ-Ι-Ε-ΝΕ-Ρ-ΙΙΚ, και στη συνέχεια τον αριθμό 
έγκρισης της εγκατάστασης. 

- στο κάτω τμήμα,ένα από τα ακόλουθα αρχικά: 
ΟΕΕ-ΕΕΟ-ΕΕΟ-ΕΟΚ-Εΐν Ο-Ε0Γ· 

ιι) είτε: 

- στο άνω τμήμα, το όνομα τής χώρας αποστολής, με κεφάλαια, 

- στο κέντρο, ο αριθμός της έγκρισης της εγκατάστασης, 

- στο κάτω τμήμα, ένα από τα ακόλουθα αρχικά: 
ΟΕΕ-ΕΕΟ-ΕΕΟ-ΕΟΚ-Ε\^Ο-Ε0Ε· 

ιιι) τη θερμοκρασία στην οποία πρέπει να διατηρούνται τα προϊόντα 
αυγών και την περίοδο κατά την οποία μπορεί να εξασφαλιστεί η διατή¬ 
ρησή τους με τον τρόπο αυτό. 

Η ετικέτα πρέπει να είναι ευανάγνωστη, (ανεξίτηλη και με ευανάγνω¬ 
στους χαρακτήρες. 

2. Τα έγγραφα μεταφοράς πρέπει να περιλαμβάνουν ιδίως: 

α) τη φύση του προϊόντος, μβ μνεία του αρχικού είδους* 
β) τον αριθμό του φορτίου* 

γ) τον τόπο προορισμού καθώς και το όνομα και τη διεύθυνση του 
πρώτου παραλήπτη. 

3. Οι πληροφορίες αυτές καθώς και εκείνες που περιλαμβάνονται 
στην ετικέτα και το έγγραφο μεταφοράς πρέπει να συντάσσονται στην 
επίσημη ή στις επίσημες γλώσσες της χώρας προορισμού. 

Άρθρο 12 

(Άρθρο 15 της Οδηγίας 89/437/ΕΟΚ) 

Οι διατάξεις του παρόντος διατάγματος αρχίζουν να ισχύουν από την 
1η Ιανουάριου 1992. 


Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ ΣΩΤ. ΚΟΥΒΕΛΑΣ 

ΕΘΙΜΙΚΟ ΤΥΠΟΓΡΑΦΕΙ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας: 

Καποδιστρίου 34 

104 32 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » » 

Β’ 

» 

19.000 

γ) 

» » » 

Γ 

» 

6.000 

δ) 

» » » 

Δ' 

» 

18.000 

ε) 

» » » 

Αναπτυξιακών Πράξεων 

» 

12.000 

στ) 

» » » 

Ν.Π.Δ.Δ. 

» 

6.000 

ζ) 

» » » 

ΠΑΡΑΡΤΗΜΑ 

» 

3.000 

η) 

» » » 

Δελτ. Εμπ.& Βιομ. Ιδ. 

» 

6.000 

θ) 

» » » 

Αν. Ειδικού Δικαστηρίου 

» 

1.500 

>) 

» » » 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 



=1 

> 

3 

ροφοί 

>ίες: τηλ. 5ί 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














